Fa vint-i-cinc anys que VilaWeb va començar a caminar. Ara, amb tota l'experiència acumulada, sabem que si aconseguim prou suport podem elevar la potència a 25 i fer el millor diari del món. Digital, català i en català. Ens ajudeu a fer-ho possible?

El sí s’imposa amb claredat en un referèndum sobre la independència de Catalunya, segons el sondatge que ha publicat avui l’Institut de Ciències Polítiques i Socials (ICPS), adscrit a la Universitat Autònoma de Barcelona. La pregunta de la mostra és: ‘Si demà es fes un referèndum per decidir la independència, vostè què faria?’ El 43,8% dels enquestats responen que sí i només el 33,6,% que no. Un 16,7% ha dit que s’abstindria.

Si projectem els resultats a una votació real i, per tant, en descartem l’abstenció, el sí a la independència obtindria, pel cap baix, el 52,6% dels vots i el no, el 46,8%. Diem pel cap baix, perquè comptabilitzem els ‘no contesta’ i ‘no sap’ com a vots en contra. Conjuntament, són el 6,7% dels electors.

El sondatge de l’ICPS va ser fet amb una mostra de 1.200 censats, entre el 26 de setembre i el 17 d’octubre.